Nádorová tkanivová banka
Zlepšenie  liečby nádorových chorôb je podmienené len  cestou zavedenia nových liečebných modalít, ktoré  vychádzajú z nových poznatkov a objavov z laboratórneho výskumu. Podmienkou je zber nádorového tkaniva pacientov na báze nádorovej tkanivovej banky.
Cieľom takejto banky nie je len zdokonaliť diagnostický proces, ale tiež podporiť predklinický a paraklinický (translačný) výskum, ktorý umožňuje  klinikom a pracovníkom základného výskumu vstupovať do úzkej spolupráce.  Prístup k tkanivovým  vzorkách z nádorov je najvýznamnejší limitujúci faktor akéhokoľvek výskumu. Najmä centrum zaberajúce sa  onkologickým výskumom potrebuje tkanivovú banku s odostupnými relevantnými klinickými údajmi. Výskumu akýchkoľvek tkanív sa môže realizovať len v právnom rámci príslušného štátu a na základe etických zásad. Musí garantovať dostatočnú informovanost pacientovi.  Prevádzkový poriadok banky stanovuje aj postupy odberu a použitia materiálu ako aj  zásady  publikačnej činnosti.  Žiadny z onkologických ústavov na Slovensku nemá nádorovú tkanivovú banku.  Na základe protokolu EORTC ( European Organisation for Research and Treatment of Cancer)  odporúčame  pracovný postup. Cieľom je tiež vyvolať ďalšiu diskusiu na túto témy, ktorá by viedla k vzniku takejto inštitúcia aj na Slovensku. 
     Centrom každej nádorovej tkanivovej banky je oddelenie klinickej patológie. Je to miesto, kde sa začína spracovanie tkaniva pacienta  na stanovenie diagnózy.  Neskôr archivovanie parafínového materiálu bolo rozšírenie od skladovanie zmrazeného materiálu  používaného na rýchlu peroperačnú biopsiu.  Skutočnosť, že  súbor  pre základný výskum  musí obsahovať od 3 do 100 vzoriek, pre predklinický od 100 do 400 vzoriek a pre epidemiologický do 1000 vzoriek, bolo dovôdom pre vznik národných nádorových tkanivových bánk a medzinárodných prepojení. 
      Za hlavné ciele  každej národnej nádorovej   tkanivovej banky  v súčasnosti sú považované:
1.  Zlepšenie a harmonizacia histologických nálezov (najmä medzi patológmi v jednotlivých nemocniciách a patológmi v centrách), ktoré sú súčasťou  triálov. Poskytovanie príslušnej logistickej podpory pre zber a uskladnenie parafinových blokov, preparátov  a digitalnych obrazov reprezentujúcich nádor, nálezy a počítačový softwer.
2. Podpora predklinického/translačného výskumu.  
 Akékoľvek zlepšenie v liečbe nádorových chorôb je možné len prostredníctvom trialov  s novými liečebnými možnosťami ako „výskum využívajúci poznatky získané zo základného výskumu pre prospech pacienta s nádorovou chorobou“ .